OpenLLM-France/wikimedia huggingface dataset:
# Flame and the Flesh

Flame and the Flesh és una pel·lícula dramàtica estatunidenca feta per la Metro-Goldwyn-Mayer el 1954. Aquesta pel·lícula va ser dirigida per Richard Brooks i produïda per Joe Pasternak amb un guió de Helen Deutsch basat en una novel·la d'August Bailly.
Les estrelles d'aquesta pel·lícula eren Lana Turner, Pier Angeli, Carlos Thompson i Bonar Colleano.

## Argument

Quan a Madeline, una americana que viu a Nàpols, la fan fora del seu apartament, Ciccio, un compositor de bon cor, l'allotja a casa seva. Madeline té una aventura amorosa amb un amic de Ciccio, Nino, un cantant que, encara que està a punt de casar-se, s'escapa amb Madeline poc abans del casament.

## Al voltant de la pel·lícula

Aquesta pel·lícula és un remake de la pel·lícula francesa de 1938 Naples au baiser de feu (dirigida per Augusto Genina amb com a actors Michel Simon i Tino Rossi) que era alhora un remake d'una pel·lícula muda de 1925 del mateix nom. Aquestes dues versions es van inspirar en la mateixa novel·la.
La pel·lícula ha estat rodada a Londres i a Nàpols.

## Repartiment

* Lana Turner: Madeline
* Pier Angeli: Lisa
* Carlos Thompson: Nino
* Bonar Colleano: Ciccio
* Charles Goldner: Mondari
* Peter Illing: Peppe
* Rosalie Crutchley: Francesca
* Marga Maitland: Filiberto

## Referències

* ↑ «Flame and the flesh». The New York Times.
# Conspiració del triangle

L'anomenada conspiració del triangle va ser una temptativa liberal per enderrocar i/o assassinar al rei Ferran VII d'Espanya, duta a terme per una societat secreta de la maçoneria, que va dirigir el militar valencià Ramón Vicente Richart al febrer de 1816. Pretenien segrestar al rei en un bordell i tot seguit proclamar la Constitució espanyola de 1812.
La conspiració va ser duta a terme en secret per protegir la seguretat dels seus ideòlegs. Van seguir el procediment triangular per evitar el desmantellament total de la trama, segons el model ideat per l'illuminati Weissaupth. Així, cada conspirador només coneixia la identitat de dos membres de la trama. D'aquesta manera només els caps superiors coneixen tota l'estructura. En la trama van arribar a participar empleats del Palau Reial.
Finalment, van decidir matar Ferran VII als voltants de la porta d'Alcalá en un dels seus passejos nocturns, en els quals anava acompanyat del seu fidel Perico Chamorro (ex-aiguador de Fuente del Berro, a qui el monarca havia conegut en un bordell) i del duc d'Alagón. El monarca sentia predilecció per una prostituta andalusa, coneguda com a "Pepa la Malaguenya", en el cubicle de la qual els liberals tenien pensat matar el rei. Però, dos sergents de marina van delatar Vicente Richart i la trama. El capità Rafael Morales va detenir Vicente Richart, juntament amb cinquanta sospitosos. Richart i el seu còmplice, el barber Baltasar Gutiérrez, van ser penjats a la plaça de la Cebada de Madrid el 6 de maig de 1816.

## Bibliografia

* María del Pilar Ramos Rodríguez La conspiración del triángulo Universidad de Sevilla, 1970 - 159 pàgines

## Referències

* ↑ La conspiración del triángulo, El País, desembre de 2014
* ↑ La conspiración del triángulo, amantesdelahistoria
* ↑ la conspiración del triángulo Arxivat 2017-06-09 a Wayback Machine., elcorreo.com
# Sant Gil de Riudovelles

L'església de Sant Gil de Riudovelles és al petit nucli de Riudovelles, situat en un turó al peu del qual es forma el torrent de Sant Gil. Riudovelles era un agregat de l'antic municipi de la Figuerosa, annexat a Tàrrega l'any 1969. És una obra inclosa a l'Inventari del Patrimoni Arquitectònic de Catalunya.

## Història

La primera notícia documental sobre l'existència d'aquest temple és de l'any 1098, quan consta en l'acta de consagració de l'església canonical de Santa Maria de Guissona, de la qual depenia. D'altres referències són més tardanes. Així, es troba en la relació d'esglésies del bisbat d'Urgell que contribuïren a la dècima papal de l'any 1391 per la qual, el capellà que la regia pagà 14 sous. En aquest moment formava part del deganat d'Urgell. Ha estat rehabilitada per l'Ajuntament de Tàrrega i el Consell Comarcal de l'Urgell i inaugurada el 27 d'abril de 1997.

## Arquitectura

Església d'una sola nau de murs arrebossats, sense capçalera diferenciada. La nau és coberta amb volta de canó de perfil apuntat que arrenca d'una imposta bisellada. Al costat sud de la nau, prop de l'extrem de llevant hi ha una capella lateral adossada rectangular, i oberta amb un arc de mig punt que sembla de factura poc posterior a la de l'església. Fins a la restauració la porta s'obria a la façana de ponent, però ha estat paredada i s'ha reobert la porta original romànica, situada a la façana sud. Aquesta porta presenta un arc de mig punt de grosses dovelles extradossades per un guardapols motllurat. També s'ha enderrocat la sagristia i s'ha restaurat el campanar d'espadanya de dos ulls alçat sobre la façana de ponent on s'obre l'única finestra del temple, un ull de bou amb traceria de factura gòtica. Les façanes no presenten cap ornamentació, llevat de la porta i només es conserven alguns fragments del ràfec original bisellat a la façana sud. El parament presenta un aparell de carreus escodats (tallats amb escoda) en tot l'edifici mentre que les dovelles de la porta són tallantades (tallades amb tallantó) posant en evidència una construcció tardana, datable de la fi del segle xiii i inici del segle xiv.

## Referències

* ↑ «Església de Sant Gil». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
* 1 2 Ramos i Martínez, Maria-Lluïsa; Puigferrat i Oliva, Carles; Adell i gisbert, Joan-Albert. «Sant Gil de Riudovelles». A: El Segrià Les Garrigues El Pla d'Urgell La Segarra L'Urgell. Barcelona: Enciclopèdia Catalana, 1997, p. 564 (Catalunya romànica, XXIV). ISBN 84-412-2513-3.

## Enllaços externs

* Sant Gil de Riudovelles a Obga fitxes romànic
# Bunker (Missouri)

Bunker és una població dels Estats Units a l'estat de Missouri. Segons el cens del 2000 tenia 427 habitants.

## Demografia

Segons el cens del 2000, Bunker tenia 427 habitants, 176 habitatges, i 111 famílies. La densitat de població era de 253,6 habitants per km².
Dels 176 habitatges en un 33% hi vivien nens de menys de 18 anys, en un 45,5% hi vivien parelles casades, en un 13,6% dones solteres, i en un 36,4% no eren unitats familiars. En el 31,8% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,7% tenia menys de 18 anys, un 8,2% entre 18 i 24, un 29,7% entre 25 i 44, un 22,5% de 45 a 60 i un 12,9% 65 anys o més.
L'edat mediana era de 35 anys. Per cada 100 dones de 18 o més anys hi havia 92 homes.
La renda mediana per habitatge era de 19.659 $ i la renda mediana per família de 21.625 $. Els homes tenien una renda mediana de 22.083 $ mentre que les dones 15.417 $. La renda per capita de la població era de 9.671 $. Entorn del 25,2% de les famílies i el 32,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bunker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bunker». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# Drest IV

Drest IV, també conegut amb el nom de Drest mac Girom, va ser rei dels pictes del 522 al 531.
La Crònica picta associa el seu regnat amb el de Drest III. S'assignen diversos regnats, conjuntament o per separat, a aquests dos reis Drest que van d'un a quinze anys. Després del regne conjunt, Drest mac Girom sembla que va governar sol durant un període de quatre o cinc anys.
Drest IV és el primer de tres possibles germans que van ocupar el tro dels pictes successivament. Tots ells anomenats mac Girom (fill de Girom), els seus germans i successors seran Gartnait mac Girom i Cailtram mac Girom.

## Referències

* ↑ Crònica picta (en gaèlic i anglès). Edimburg: H. M. General register house, 1867, p. 7.
* ↑ Calise, 2002, p. 213.

## Bibliografia

* Anderson, Alan Orr. Early Sources of Scottish History A.D 500–1286 (llibre). vol. 1. Stamford: Paul Watkins, 1990. ISBN 1-871615-03-8.
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
# Pacomi

Pacomi és el nom dels següents personatges:
* Pacomi de Tabenna, fundador del monaquisme cenobític.
* Pacomi el Jove, monjo egipci
* Pacomi (escriptor), escriptor egipci
* Pacomi I, patriarca de Constantinoble dues vegades: 1503-1504 i 1504-1513.
# Chrysiptera cyanea

Chrysiptera cyanea és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a l'Índic i a l'oest del Pacífic.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chun Jung-myung

    En aquest nom coreà, el cognom és Chun.
Chun Jung-myung —en coreà 천정명— (Seül, 29 de novembre de 1980) és un reconegut actor de cinema sud-coreà.

## TV

* Master - God of Noodles (2016)
* Heart to Heart (2015)
* Reset (2014)
* Glory Jane (2011)
* The Duo (2011)
* Cinderella's Sister (2010)
* What's Up Fox (2006)
* Goodbye Solo (2006)
* Fashion 70's (2005)
* I Love H, He, Li... (2004)
* Beijing, My Love (2004)
* Honest Living (2002)
* Bad Girls (2002)
* Han-ip's Woman (2002)
* Third Coincidence (2001)
* Pure Flower Cafe (2001)
* New Nonstop (2001)
* Echo (2000)
* School 2 (1999)

## Cinema

* Queen of the Night (2013)
* Hindsight (2011)
* Hansel and Gretel (2007)
* Les Formidables (2006)
* The Aggressives (2005)
* Twentidentity (2004)
* Dance Begins (2003)
* R U Ready? (2002)
# Fontllonga i Ametlla

Fontllonga i Ametlla és una entitat municipal descentralitzada que pertany al municipi de Camarasa, de la comarca de la Noguera.
Té una superfície de 71,71 km² i, l'any 2019 tenia 63 habitants. És a 750 metres d'altitud, i inclou 4 nuclis de població, Fontllonga, l'Ametlla de Montsec, la Baronia de Sant Oïsme i Figuerola de Meià. L'Ajuntament és a la Plaça Major, 1 de l'Ametlla de Montsec.
La base d'aquesta entitat municipal descentralitzada és l'antic municipi de Fontllonga, agregat a Camarasa el 1970.
El patró és Sant Miquel.

## Referències

* ↑ «Fontllonga i Ametlla». Gran Enciclopèdia Catalana. Barcelona: Grup Enciclopèdia Catalana.
* ↑ «EMD Fontllonga i l'Ametlla». ccnoguera.cat. [Consulta: 31 juliol 2020].
* ↑ «Entitats que el formen». http://fontllongaiametlla.ddl.net/.+[Consulta: 31 juliol 2020].
* ↑ «Entitat Municipal Descentralitzada de Fontllonga i Ametlla». municat.gencat.cat. [Consulta: 24 agost 2020].
# Conspiració per fixar els preus de la lisina

La conspiració per fixar el preu de la lisina va ser un intent empresarial organitzat durant la meitat de la dècada de 1990 per a fer pujar el preu d'un dels components principals del pinso animal: l'aminoàcid lisina. En aquesta operació il·legal hi van estar involucrades empreses com Archer Daniels Midland (ADM); Ajinomoto i Kyowa Hakko Kogyo (aquestes dues del Japó); i Sewon America Inc. (de Corea). Una investigació criminal donà lloc a multes i a sentències de tres anys de presó per a executius d'ADM en connivència amb altres companyies per a fixar preus. Les companyies estrangeres arribaren a un acord amb el Departament de Justícia-Divisió antitrust el setembre de 1996. El càrtel aconseguí elevar el preu de la lisina un 70% en els primers nou mesos de cooperació.
Amb aquesta investigació el govern dels Estats Units varen recaptar prop de 100 milions de dòlars en multes, un rècord en la penalització antitrust d'aquella època. a més l'empresa ADM va haver de pagar una multa addicional de 30 milions de dòlars per la seva participació en una conspiració separada pel que fa al mercat de l'àcid cítric.

## El paper d'ADM

El sotspresident d'ADM Michael Andreas, i altres tres alts càrrecs van anar a la presó. El FBI va ser alertat de la conspiració per fixar el preu de la lisina per Mark Whitacre. D'aquest fets es va estrenar el 2009 la pel·lícula The Informant.

## Referències

* ↑ James M. Griffin, Deputy Assistant Attorney Gen., Antitrust Div., Dep't of Justice, The Modern Leniency Program After Ten Years: A Summary Overview of the Antitrust Division's Criminal Enforcement Program, Aug. 12, 2003
* ↑ Meredith E. B. Bell and Elena Laskin, "Antitrust Violations Arxivat 2007-10-04 a Wayback Machine.", 36 Am. Crim. L. Rev. 357

## Enllaços externs

* This American Life episodi de la conspiració Arxivat 2007-09-26 a Wayback Machine.
* Video Segment Mostrant la vertadera història de la fixació del preu de la lisina.
# COLLADA (format de fitxer)

COLLADA és un format de fitxer per a programari 3D. Fou desenvolupat per a emmagatzemar i transferir models 3D entre diferents programes. Això queda palès en el nom (COLLAborative Design Activity), activitat de disseny col·laboratiu, i en l'extensió (.dae) data asset exchange, dades amb valor per a l'intercanvi. Sony en fou el creador, posteriorment i per a assegurar-ne el propòsit d'intercanvi en què fou concebut, Sony va col·laborar amb empreses com Autodesk, Alias Systems i Avid Technology. Actualment, és propietat i està sota la direcció de Khronos Group. Ha estat adoptat per la normativa ISO com una especificació disponible públicament, ISO/PAS 17506.

## Referències

* ↑ 14:00-17:00. «ISO/PAS 17506:2012». ISO, 01-07-2012. [Consulta: 29 març 2022].
* ↑ Paterson, Damian. «Importing and Exporting Collada(.dae) in Blender». Artistic Render, 14-01-2022. [Consulta: 29 març 2022].
* ↑ O'Connell, Jackson. «DAE Files: Collada Files Simply Explained» (en anglès). All3dp, 07-01-2021. [Consulta: 26 gener 2023].
# Drest VI

Drest VI, també conegut amb els noms de Drest mac Domnal i Drest mac Dúngail (o també amb la forma Drust), va ser rei dels pictes de 663 a 672. Va succeir al seu germà Gartnait IV al tron quan aquest va morir el 662. La llista de reis que proporciona la Crònica picta li dona un regnat de set anys. Drest va encapçalar una revolta dels pictes contra Egfrid de Northúmbria el 671.
Els Annals d'Ulster i els Annals de Tigernach expliquen que va ser derrotat per Egfrid a la batalla dels Dos Rius el 671 i que per aquesta raó va ser deposat com a rei. Va morir el 678.

## Vida

Drest era el germà de Gartnait mac Donnel, a qui va succeir. La Crònica picta li atribueix un regnat de 7 anys. Per a aquesta època els annals irlandesos mencionen diferents esdeveniments:
* 664: una batalla a Luith Feirn, a Fortrenn.
* 668: el viatge (o l'exili?) dels fills de Gartnait a Irlanda amb la gent de Sci.
* 669: la mort d'Itarman i de Corindu a la terra dels pictes.
* 670: el retorn de la família de Gartnait d'Irlanda.
La supremacia de Northúmbria sobre els pictes anava acompanyada de la implantació de l'església cristiana dels angles que sequia els ritus romans des de l'assemblea de Whitby del 664; aquesta església estava encapçalada per Wilfrid, ambiciós abat de Ripon.
Drest, així com el seu germà Gartnait, eren considerats uns titelles del rei de Northúmbria Oswiu. Quan el 670 Egfrid el va succeir els pictes es van revoltar amb Drest al capdavant. El fracàs de la revolta, segellat a la batalla dels Dos Rius, va provocar la seva expulsió del regne i va ser succeït per Bridei mac Beli.
Segons els annals irlandesos, Drest VI va morir exiliat a Irlanda el 678.

## Referències

* 1 2 Annals d'Ulster, U663.3
* ↑ Colgrave, 1927, p. 41-43, .
* ↑ Fraser, 2009, p. 2001.
* 1 2 Annals de l'Ulster AU 672 i Annals de Tigernach AT 672.5
* ↑ Annals d'Ulster, U678.6
* ↑ Annales d'Ulster, AU 664.3
* ↑ Annals d'Ulster, AU 668.3
* ↑ Annals d'Ulster, AU 669.2
* ↑ Annals d'Ulster, AU 670.4

## Bibliografia

* Ashley, Mike. British Kings & Queens (llibre). Londres: Robinson, 2014. ISBN 1-84119-096-9.
* Colgrave, Bertram. The Life of Bishop Wilfrid by Eddius Stephanus (llibre). Cambridge: Cambridge University Press, 1927. ISBN 978-0-521-31387-2..
* Forbes Skene, William. Chronicle of the Picts and the Scots (llibre). Edimburg: H.M General Register House, 1867.
* Forbes Skene, William. Celtic Scotland (llibre). Forgotten Books, 2010. ISBN 978-144008053-1.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
# Oranje Nassau Groningen

El Christelijke Voetbalvereniging Oranje Nassau (club de futbol cristià Orange-Nassau), més conegut com a Oranje Nassau Groningen és un club de futbol de Groningen, Països Baixos. El seu primer i segon equip femení i el seu primer equip masculí juguen a l'Eerste Klasse, els primers equips masculins i femenins que van descendir el 2017 de les seves respectives lligues Hoofdklasse.

## Història

El CVV Oranje Nassau va ser fundat el 30 d'abril de 1918. El seu primer equip masculí va jugar inicialment a lligues locals.

### 1947–1999: De la Vierde Klasse al primer títol d'Eerste Klasse; Equip femení a l'Hoofdklasse

El 1947, Oranje Nassau es va unir a la Vierde Klasse de KNVB, guanyant campionats de secció el 1956, 1957 i 1958. El 1958 va ascendir a la Derde Klasse. Oranje Nassau va guanyar un campionat de Derde Klasse el 1964 i va ascendir a la Tweede Klasse.
El 1981 Oranje Nassau va guanyar un campionat de Tweede Klasse i va ascendir a l'Eerste Klasse. El 1995–1996 va jugar una temporada a la Tweede Klasse, ascendint immediatament des del sisè lloc. També a l'estiu de 1996, el primer equip femení d'Oranje Nassau va ser el primer a unir-se a la Hoofdklasse. El 1999 el mitjà va guanyar un campionat de l'Eerste Klasse però no va ascendir a la Hoofdklasse.

### Des de l'any 2000: Ambdós gèneres a les primeres lligues; Copa nacional i títol

Les dones van guanyar la KNVB Women's Cup 2004–05, després de vèncer a Be Quick '28 per 5–0 a les finals de la copa. L'equip va continuar jugant a diverses seccions de la Hoofdklasse i a la Topklasse fins al 2017, quan va descendir a l'Eerste Klasse. SteDoCo va vèncer a les dones del sistema operatiu per 1–3 en una derrota sorpresa a Groningen en el partit inaugural de la tardor de 2011. Aruni Slagter va marcar per a Oranje Nassau.
L'equip femení de futbol platja havia guanyat el campionat nacional obert el 2016.
El primer equip masculí va jugar entre el 2003 i el 2017 set temporades a la Hoofdklasse. El 2017 va descendir a l'Eerste Klasse juntament amb l'equip femení. A l'Eerste Klasse 2017-2018, la primera plantilla femenina jugarà al costat de la segona plantilla femenina de l'Oranje Nassau.

## Referències

* ↑ «Hoofdklasse a Soccerway». .
* 1 2 «SteDoCo verrast Oranje Nassau». , 05-09-2011.
* ↑ «Open N.K. Beach Soccer doorslaand succes». RTV Westerwolde, 11-07-2017. «Bij de dames won v.v. Muntendam en hierdoor namen ze de titel over van c.v.v. Oranje Nassau.»

## Enllaços externs

* Lloc oficial
# Chrysiptera kuiteri

Chrysiptera kuiteri és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Sri Lanka i Bali (Indonèsia).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chun Doo-hwan

    En aquest nom coreà, el cognom és Chun.
Chun Doo-hwan (en hangul: 전두환, en hanja: 全斗煥) (18 de gener de 1931 - 23 de novembre de 2021) fou un polític i militar sud-coreà que va esdevenir el 5è president de Corea del Sud de 1980 a 1988.
L'any 1997 fou condemnat per la seva implicació en el cop d'estat del 12 de desembre de 1979, per la repressió violenta a l'alçament de Gwangju i per corrupció política.

## Referències

* ↑ «El presidente surcoreano y su sucesor acuerdan amnistiar a dos ex jefes de Estado encarcelados» (en castellà). ElPaís.com, 21-12-1997. [Consulta: 29/102015].
# Forn del Morruno

El Forn del Morruno és una obra de Prat de Comte (Terra Alta) protegida com a Bé Cultural d'Interès Local.

## Descripció

El forn es troba a la primera planta d'un edifici de dues plantes. Va entrar en funcionament l'any 1692. Als baixos d'aquest immoble hi ha una destil·leria.

## Història

Pels documents d'arrendament del forn se sap que cada desembre l'explotació del forn s'adjudicava mitjançant subhasta.
Al poble de Prat de Comte hi havia dos forns. Al forn Morruno era on els pobres anaven a pastar, a coure el pa i les pastes. Per cada quaranta pans enfornats, un se'l quedava el forner. El mateix passava quan coïen pastes, per cada vine fornades una safata era pel forner. Al mateix temps es coïa el pa de diferents famílies, per tal de distingir-ne el propietari es feien marques en el pa: talls o pessics.
A mitjan segle XX les collites de blat no van ser bones i havien de comprar la farina per fer-se el pa. Com que no sortia a compte el forn es tancà el 1968.
El forn es fa servir un parell de cops a l'any per Sant Antoni i la festa de l'Aiguardent. Per poder coure el pa cal encendre el forn dos dies abans per tal que s'assoleixi la temperatura adequada. Les pedres de la cúpula del forn es posen blanques quan s'assoleix l'escalfor necessària per coure.
Pel que fa a la destil·leria existeixen documents dels anys 1700 dipositats als fons notarials de Tortosa que en parlen. L'activitat vitivinícola era ben present a l'economia local, com demostra el fet que encara es conservin molts cellers, fins que la plaga de la fil·loxera i la Guerra Civil van canviar els conreus.
La destil·leria ha estat recuperada i s'inaugurà el 19 d'octubre de 2002.

## Referències

* 1 2 3 4 5 6 7 «Forn del Morruno». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Costella flotant

Les costelles flotants (en llatí: costae fluctuantes, costae fluitantes) són quatre costelles atípiques que es presenten en el costellam humà. S'anomenen així pel fet que només estan unides a les vèrtebres i no a l'estèrnum o al cartílag que prové de l'estèrnum. A algunes persones els manca un dels dos parells mentre que d'altres tenen un tercer parell. Tanmateix la majoria de les persones en tenen dos parells.
La seva posició pot estar alterada permanentment per una forma de modificació del cos anomenada de cordó atapeït (tightlacing), la qual fa servir una cotilla per comprimir i moure les costelles.

## Imatges addicionals

* Costelles flotants (en vermell).
* Superfície anterior de l'estèrnum i els cartílags de les costelles
* onzena costella
* dotzena costella
* Costelles flotants (en blau).

## Enllaços externs

* Floating+ribs al Diccionari d'eMedicine